text: Class Room: 2016
  Жената стихия
  Вдъхновени от Елисавета Багряна, момичетата от 12. в описаха себе си като стихия!
  Публикувано от Петя в 11:11 ч. Няма коментари:
  История в куфар
  В "Твоят час" с новия ни eTwinning проект "България в пощенски картички" . Днес при нас пристигна куфар, който ще разказва историите на партньорите. Ето ги вълненията от срещата ни с куфарните вълшебства:
  Публикувано от Петя в 16:18 ч. Няма коментари:
  Текстът за редактиране е взет от Учебно помагало за ЗИП за седми клас, Д.Димитрова, К. Велинова, изд. Анубис
  Изображението - http://bit.ly/2fpNhaW
  Публикувано от Петя в 10:36 ч. Няма коментари:
  Среща със Смирненски
  http://bit.ly/2dkQwzZ
  Ученици, изгледайте настоящето видео и кажете:
  1. Какво ново научихте за поета и човека Смирненски?
  2. Какво предизвика вашата умилителна усмивка?
  3. Пожелахте ли да научите нещо повече? Задайте своите въпроси!
  https://www.youtube.com/watch?v=vFi5oy1wU9M
  От следващото видео очаквам да научите:
  1. Имената на неговите стихосбирки.
  2. Най-известните му псевдоними.
  3. Образование, което получава.
  4. Голямата любов на поета.
  https://www.youtube.com/watch?v=MkAw3Sz0Qt0
  В осми клас сте чели "Приказка за стълбата" /Посветена на всички, които ще кажат :Това не се отнася до мене/
  Как днес "чувате" тази знаменателна творба на поета?
  Фотоархив: http://www.pero-publishing.com/images/stories/Photo-archives-Smirnenski.pdf
  Отбелязаното място е град Кукуш!
  Казано е, че народ без минало няма бъдеще. А ние? Какви потомци сме?
  https://www.youtube.com/watch?v=Tq3btefTgkU
  Заключението...предстои!
  Публикувано от Петя в 15:40 ч. Няма коментари:
  Лято, лято!
  Скъпи завършили шестокласници,
  много от вас ще прекарат прекрасни дни край морето или край някоя от чудесните наши реки. Съберете миди, камъчета, редки тревички... Преди началото на учебната година ще ви поканя в библиотеката да прочетем морски приказки, а вие ще ги илюстрирате със събраните материали!
  А ето и някои предложения с морски истории
  https://chitanka.info/book/4426-morski-prikazki-ot-tsjal-svjat
  Може да ги четете онлайн или да си ги свалите на електронен четец или телефон.
  Публикувано от Петя в 14:26 ч. 1 коментар:
  Непознатите думи от българската литературна класика
  Предлагам на вниманието ви и споделям това изключително помагало на издателство Просвета:
  https://drive.google.com/file/d/0BymfwjLc_EhkRTVlTXE1d2pqUUE/view?usp=sharing
  Как иначе да разбере съвременният ученик що ще рече, че са седнали на кьошка и ядат катърки, облечени в чохено контошче и чешѝри :)
  Публикувано от Петя в 13:10 ч. Няма коментари:
  Изберѝ книга със затворени очи!
  В навечерието на един от най-светлите празници - Денят на българската книжнина, моите ученици получиха изненада - "изберѝ" книга със затворени очи!
  Благодарение на финансиране от родителите успях да реализирам малкия си проект и за следващите две години класът да разполага с всички книги за МАТУРАТА!
  Благодаря Ви, скъпи родители, заедно доставихме голяма радост
  /наистина/ на децата!
  Публикувано от Петя в 14:24 ч. 4 коментара:
  Маргарита Петкова - Любов свършване няма
  Дали ще е много дръзко, ако нарека Маргарита Петкова съвременната Багряна?
  Така я почувствах, дали греша или не - има ли значение... Още първото стихотворение от стихосбирката провокира - "Жената на 60". След няколко страници откривам и Ж.....на 40, на 45. А-а, не е честно, викам си, а за жената на 50! И отивам на съдържанието. Ето го, към края, но кой казва, че трябва да се чете подред!:)
  Изненада са и стихове, които отлично познаваме от песен на Богдана или В. Найденов...., а не знаем името на поетесата. Да, тя не ги е писала, за да я знаем и ние, простосмъртните, но все пак...
  Стихосбирка, която прелива от любовта, от дързостта, смелостта...на едно мъжко момиче!
  "Запазих" си някои неща, които да "подаря" на приятели, а с всички Вас ще споделя "Писмени показания на Червената шапчица":
  Публикувано от Петя в 20:01 ч. 2 коментара:
  Литературно предизвикателство за шестокласници
  Публикувано от Петя в 16:12 ч. 2 коментара:
  Когато замислях този ден, беше ясно, че ще е през април, но датата...Сякаш съвсем случайно казах, че ще е вторият ден след ваканцията. Случайности обаче няма. 12. април е световен ден на космонавтиката и авиацията. Нима не сме всички ние, четящите хора, пилоти на въображаеми балони?
  Днес, 12. април, американската детска писателка Бевърли Клиъри има рожден ден и става на цели 100 години. На нейния ден в САЩ традиционно се отбелязва денят Drop Everything and Read Day /D.E.A.R. Day/, който води началото си тъкмо от нейните книги за пакостливата Рамона. А буквално означава - "Зарежи всичко и чети!". Благодаря на моите гости, домакини и ученици, че зарязаха всичко и дойдоха на нощта в библиотеката!
  Публикувано от Петя в 23:09 ч. 3 коментара:
  http://bit.ly/1TDKPcU
  Някой с насмешка ще каже, че е поредната теория на конспирацията. А може би това очакват тези, които са допуснали това да се случи...или нещо съвсем друго. Защо не знаем някои факти? Как са възниквали военните конфликти и религиите? Ще изчезнат ли парите? Настъпва ли новият световен ред?...
  Определено мисля, че си заслужава да се прочете и да се замислим. В никакъв случай не е повод за отчаяние, в никакъв случай не трябва да мислим, че нищо не можем да променим!
  Можем - ако имаме положителни мисли!
  Книгата е в наличност в търговската мрежа - тук.
  Или в електронен вариант - тук.
  Публикувано от Петя в 15:36 ч. Няма коментари:
  Бисерче вълшебно!
  Националната награда Бисерче вълшебно се оказа изключително вълнуващо събитие за моите шестокласници!
  За първи път гласуваме и сме почетно жури в кампанията.
  За първите ни вълнения писах на страницата на сайта!
  Публикувано от Петя в 12:01 ч. Няма коментари:
  Пътуващо сандъче 26
  https://libchest.wordpress.com/
  Днес станахме част от един прекрасен проект за насърчаване на четенето!
  При нас пристигна Пътуващо сандъче 26!
  С радост ученици от 6. клас си избраха своите приятели за ваканцията.
  Публикувано от Петя в 16:22 ч. Няма коментари:
  Приятелска среща между думи и числа
  Прочитайки забавна детска енциклопедия за математиката, се замислих, че и в двете науки има общи термини и би било забавно да ги "пресечем". Но онова, което ме провокира най-много, беше историята на племето пираха, което не познава числата и няма сложни изречения в езика си, нито глаголни времена...
  Публикувано от Петя в 15:46 ч. 1 коментар:
  Както съм се хвалила :), имам четящи ученици, което е голяма моя радост и предизвикателство да увеличавам списъка. Сред тях избрах да изпратя на мисия "Библиотекар за един ден".
  Заварвам Цветомира /11. в клас/ усмихната и с широко отворени очи. Ето какво ми изпрати тя в края на деня:
  Публикувано от Петя в 12:40 ч. 4 коментара:
  Днес нашите пораснали ученици вземат нашите роли.
  Първа в изпитанието е Кристина от 11. в клас. Ще преподава в 6. клас "История славянобългарска" от Паисий Хилендарски. Отлично се е подготвила, има план, ход на урока, въпроси и задачи. Много мило ми стана, когато сподели с шестокласниците, че когато е била като тях, заедно сме преписали Историята, а в десети клас е запазила спомен от проведената в клас анкета за събитие, което ни кара да се чувстваме горди, че сме българи - дори цитира процентите отговори...Нещичко е посято:) ! Когато в края на часа попита в коя държава биха искали да живеят, 100% от отговорите в единия клас бяха - България, но променена и то от нас самите.
  Публикувано от Петя в 15:18 ч. Няма коментари:
  Чували сте фразата: "Липсват му/и първите шест години."
  Защо тези първи шест са толкова важни? Нима процесът на възпитание и обучение не продължава и след това? Да, продължава. "Но след шест уникалното време, в което детето е способно да овладява необходимите знания, навици и умения лесно и непринудено, на нивото на попиващото съзнание, вече е изтекло. Безвъзвратно."
  И така, ако вашето дете или внуче още не е на шест, прочетете тази книга и действайте! Ако нямате желание да четете чужди мъдрости, подходете с много любов и грижа. Да, грижа. Така, както земеделецът посява семената и не ги оставя сами да се справят с почвата, с топлината, с влагата, с вредителите...
  Моя близка, която преди мен беше прочела книгата, ми каза: "Допускала съм грешки с моето дете, но ще постъпя правилно с внуците." Колко е хубаво, че бъдещи баби подхождат толкова отговорно. Аз не съм толкова сигурна, че няма да грешим, но поне знам, че ще се постараем:)
  Това е една от книгите, които много ти се иска да подариш, но и да запазиш, защото знаеш, че ще разгръщаш отново.
  Ако сте неравнодушни родители, обичащи, отговорни, търсещи, тази книга е за вас!
  Публикувано от Петя в 20:45 ч. Няма коментари:
  Родени ученици
  С радост открих, че четвъртата глава от книгата на Кен Робинсон започва с коментар на една от любимите ми лекции в TED "Да изградим училище в облаците" от Сугата Митра.
  /Горещо препоръчвам./
  Но ако децата действително са родени ученици, то защо много от тях в училище се сблъскват с толкова сериозни трудности? Защо на толкова много от тях в часовете им е безкрайно скучно? Това в голяма степен се обяснява с недостатъците на самата система, с нейните традиции и условности. Защото първо, всички деца по природа имат таланти и второ, за да се развият тези способности, трябва да се излезе от тесните рамки на академичното образование и да се премине към система, отчитаща индивидуалните таланти и интереси на всеки ученик.
  Извънредно важно е всички ученици да имат адекватни възможности за изучаване на пълния диапазон на своите емоции и способности, включително, разбира се, традиционните дисциплини, но не и ограничени само в тях. А за това е нужно задължително да се измени структурата на образованието и да се балансира учебната програма. В подкрепа на това си съждение К. Р. привежда много простичък и разбираем пример. Представете си, казва, че носите вкъщи съвсем ново електронно устройство и предлагате на членовете на семейството да кажат как то действа. Вашият съпруг вероятно ще започне да чете писмените инструкции, едното ви дете ще потърси видео в Ютуб, а другото просто ще започне да изпробва различните копчета...Е, ако всеки има различна нагласа за действие, как да очакваме еднакво добри резултати, ако прилагаме един и същ метод на обучение?
  Следват размисли за изкуството на преподаването. Не революционни, добрият учител добре е запознат с тях, важно е да не се отказва и по-често да се осмелява да ги прилага. И... глава за "обърната класна стая"./ Много се радвам, че имам своите успешни опити в тази посока/
  Комуникативността е способността на човека ясно и уверено да изразява своите мисли и идеи с помощта на различни средства и под различна форма.Обучението в четене, писане и смятане е важно. Но не по-малко важно е да се развива у учениците способност ясно и уверено да изказват своите мисли!
  Следват размисли за колективизма. Нещо, което нашите нови времена първо отмениха, а сега ще се опитваме да възпитаваме умението да се работи в колектив. Защото в училище децата работят "в група", но не "на групи".
  Състрадание, самообладание, гражданственост, живот по демократически принципи...Понятия, които лично мен ме връщат към излючително болезнения въпрос на нашето време - липсата на ценности!
  Публикувано от Петя в 14:18 ч. 3 коментара:
  Публикувано от Петя в 14:21 ч. 2 коментара:
  Създай комикс!
  Изучаването на романизираната "Автобиография" от Бранислав Нушич стана повод за споделяне на редица забавни епизоди от ученическия живот. Това е чудесен повод за занимателната задача: Направете комикс по смешна случка от живота на вашия клас в училище.
  Предложих програмите: Maue beliefs comix и Greate a comic, които са подходящи за по-малки ученици.
  Ето и най-сполучливите резултати:
  Радинка, 6.б, В час по природни науки:
  И Мина, 6.б, В час по български език:
  Поздравления, ученици! Работещите, дерзаещите, търсещи и искащи обучаващи се са най-голямата награда за учителя!
  Публикувано от Петя в 14:28 ч. Няма коментари:
  Училище на бъдещето - част 1
  Получих този подарък от Мария Сонина - колега от Русия, която високо ценя.
  Прочела съм само една трета от книгата, но бързам да споделя някои от мислите на Кен Робинсон, а и своите. Сигурна съм, че много колеги, които живеят с болките и радостите на професията,са се замисляли по тези въпроси. К. Робинсон вдъхва смелостта, че можем да го направим, въпреки стандартите!